**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2019 M. BIRŽELIO 27 D. SPRENDIMO NR. T11-214 „DĖL PARAMOS MOKINIO REIKMENIMS ĮSIGYTI TVARKOS APRAŠO PATVIRTINIMO“ PAKEITIMO**

2022 m. liepos 5 d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 18 straipsnio 1 dalimi, n u s p r e n d ž i a:

1. Pakeisti Paramos mokinio reikmenims įsigyti tvarkos aprašo, patvirtinto Klaipėdos rajono savivaldybės tarybos 2019 m. birželio 27 d. sprendimu Nr. T11-214 „Dėl paramos mokinio reikmenims įsigyti tvarkos aprašo patvirtinimo“, 8.1. papunktį ir jį išdėstyti taip:

„8.1. Skyrius atsakingas už socialinės paramos teikimą – administruoja socialinės paramos mokinio reikmenims skyrimą, tikrina pateiktus duomenis, priima ir teikia sprendimus mokykloms, kitoms savivaldybėms; “

2. Skelbti šį sprendimą Teisės aktų registre ir savivaldybės interneto svetainėje [www.klaipedos-r.lt](http://www.klaipedos-r.lt).

Savivaldybės meras

TEIKIA Direktorius S. Karbauskas

PARENGĖ D. Beržanskytė-Bučinskienė

SUDERINTA

I. Gailienė

V. Jasas

A. Jansonienė

D. Kubilius

L. Liutikienė

B. Markauskas

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**2022-06-21**

**DĖL KLAIPĖDOS RAJONO SAVIVALDYBĖS TARYBOS 2019 M. BIRŽELIO 27 D. SPRENDIMO NR. T11-214 „DĖL PARAMOS MOKINIO REIKMENIMS ĮSIGYTI TVARKOS APRAŠO PATVIRTINIMO“ PAKEITIMO**

**1. Parengto sprendimo projekto tikslai, uždaviniai (ko sprendimo projektu norima pasiekti)**: pakeistas skyriaus pavadinimas, organizuojantis ir administruojantis Socialinės paramos mokiniams įstatymą.

**2. Kuo vadovaujantis parengtas sprendimo projektas:** Klaipėdos rajono savivaldybės tarybos 2021 m. gruodžio 23 d. sprendimu Nr. T11-353 „Dėl Klaipėdos rajono savivaldybės tarybos 2019 m. lapkričio 28 d. sprendimo Nr. T11-356 „Dėl Klaipėdos rajono savivaldybės administracijos struktūros patvirtinimo“ pakeitimo“ . Klaipėdos rajono savivaldybės administracijos direktoriaus 2022 m. balandžio 27 d. įsakymu Nr. AV-1143 „Dėl Klaipėdos rajono savivaldybės administracijos Sveikatos ir socialinės apsaugos skyriaus ir Sveikatos ir socialinės apsaugos skyriaus Socialinės paramos poskyrio veiklos nuostatų patvirtinimo“.

**3. Kaip šiuo metu yra teisiškai reglamentuojami projekte aptariami klausimai**: funkcijas vykdė Paslaugų ir civilinės metrikacijos skyrius.

**4. Kokių teigiamų rezultatų yra laukiama:** nuostatų punktai suderinti su atsakingo skyriaus funkcijomis.

**5.** **Galimos neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:** neigiamų pasekmių nenumatoma.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

**7. Projekto rengimo metu gauti specialistų vertinimai ir išvados. Ekonominiai apskaičiavimai**: neatliekama.

**8. Sprendimo įgyvendinimui reikalingos lėšos:** nereikalingos.

**9. Kiti, autoriaus nuomone, reikalingi pagrindimai ir paaiškinimai.** Šiuo sprendimo projektu siūloma pakeisti punktus, susijusius su Klaipėdos rajono savivaldybės tarybos patvirtinta nauja struktūra.

Sveikatos ir socialinės apsaugos skyriaus

Socialinės paramos poskyrio vyriausioji specialistė,

atliekanti vedėjo pareigas Darina Beržanskytė-Bučinskienė